
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.2. Mērķis
	Iebildums
Lūdzam precizēt projekta anotācijas 1.2. sadaļā norādīto projekta spēkā stāšanās termiņu, vienlaikus papildinot projekta anotāciju ar skaidrojumu par nepieciešamību noteikt, ka projekts stājas spēkā 2024. gada 15. jūnijā.
Piedāvātā redakcija
-
	Natālija Pīlipa (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam precizēt projekta anotācijas 1.3. sadaļas 7. punktā norādīto informāciju, ievērojot, ka atbilstoši projekta 2. punktam Ministru kabineta 2021. gada 7. janvāra noteikumu Nr. 25 “Prasības veterinārmedicīniskās prakses sertifikāta izsniegšanai” (turpmāk – Noteikumi Nr. 25) 2.1 pielikums stājas spēkā 2024. gada 15. jūnijā.
 
Piedāvātā redakcija
-
	Natālija Pīlipa (TM)

	3.
	Noteikumu konsolidētā versija
4.2. saskaņā ar kvalifikācijas paaugstināšanas pasākumu novērtējumu (2. pielikums) un šo noteikumu 61. un 62. punktu – ja sertifikāts piešķirts līdz 2023. gada 14. jūnijam.
	Iebildums
Informējam, ka atbilstoši Oficiālo publikāciju un tiesiskās informācijas likuma 9. panta ceturtajai daļai normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. Ievērojot minēto, lūdzam papildināt projekta anotācijas 1.3. sadaļu ar norādi uz likumu, no kura izriet nepieciešamība projektā noteikt pārejas regulējumu attiecībā uz veterinārmedicīniskās prakses sertifikātiem, kas piešķirti līdz 2023. gada 14. jūnijam, vai precizēt projekta 1.1. apakšpunktā piedāvātajā Noteikumu Nr. 25 4.2. apakšpunktā noteikto termiņu.
Piedāvātā redakcija
-
	Natālija Pīlipa (TM)



